Våbenfundet på 1000Fryd har fået flere politikere i Aalborg til at reagerer kraftigt. - Skræmmende, lyder det fra Socialdemokraternes Arne B Schade, der har fået 1000Fryd på dagsordenen til næste møde i Bevillingsnævnet.

Fundet af køller og store mængder peberspray på Café 1000Fryd, får politikerne i Aalborg op af stolene. - Det er skræmmende, at vi har sådan et sted i vores by, siger Arne B. Schade, der også er medlem af kommunens Bevillingsnævn. - Jeg har sørget for, at 1000Fryd er på dagsordenen til nævnets møde på tirsdag, fortæller han til tv2nord.dk. Bevillingsnævnets formand, Borgmester Henning G. Jensen, er bekymret over våbenfundet. - Det er meget alvorligt, at nogen på den måde ruster sig til kamp. Det minder lidt om ungdomshuset, siger han til P4 Nordjylland.